CELEX: 52018HB0023
Language: mt
Date: 2018-10-04 00:00:00
Title: Rakkomandazzjoni tal-Bank Ċentrali Ewropew tal-4 ta’ Ottubru 2018 lill-Kunsill tal-Unjoni Ewropea dwar l-awdituri esterni tal-Lietuvos bankas (BĊE/2018/23)

12.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 370/1
            
         
      RAKKOMANDAZZJONI TAL-BANK ĊENTRALI EWROPEW
      tal-4 ta’ Ottubru 2018
      lill-Kunsill tal-Unjoni Ewropea dwar l-awdituri esterni tal-Lietuvos bankas
      (BĊE/2018/23)
      (2018/C 370/01)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
      Billi:
      
                  (1)
               
               
                  Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
               
            
                  (2)
               
               
                  Il-mandat tal-awdituri esterni attwali tal-Lietuvos bankas, UAB Pricewaterhouse Coopers, intemm wara l-verifika għas-sena finanzjarja 2017.
               
            
                  (3)
               
               
                  Bir-Rakkomandazzjoni BĊE/2018/15 tal-Bank Ċentrali Ewropew (1), il-BĊE rrakkomanda li UAB Deloitte Lietuva jinħatru bħala awdituri esterni tal-Lietuvos bankas għas-snin finanzjarji 2018 sa 2021. UAB Deloitte Lietuva ma laqgħux il-ħatra u għalhekk jeħtieġ li jinħatru awdituri esterni mis-sena finanzjarja 2018.
               
            
                  (4)
               
               
                  Lietuvos bankas għażel lil Ernst & Young Baltic bħala l-awdituri esterni tiegħu għas-snin finanzjarji 2018 sa 2021,
               
            ADOTTA DIN IR-RAKKOMANDAZZJONI:
      Huwa rrakkomandat illi UAB Ernst & Young Baltic għandhom jinħatru bħala l-awdituri esterni tal-Latvijas Banka għas-snin finanzjarji 2018 sa 2021.
      
         Magħmul fi Frankfurt am Main, ir-4 ta’ Ottubru 2018.
         
            
               Il-President tal-BĊE
            
            Mario DRAGHI
         
      
      
         (1)  Rakkomandazzjoni (UE) BĊE/2018/15 tal-Bank Ċentrali Ewropew tat-18 ta’ Mejju 2018 lill-Kunsill tal-Unjoni Ewropea dwar l-awdituri esterni tal-Lietuvos bankas (ĠU C 181, 28.5.2018, p. 1).